9. sz. melléklet

**RÖVID ÖSSZEFOGLALÁS A PROJEKTRŐL**

Támogatási szerződés száma: TOP-2.1.3-16-ZA1-2021-00047

Kedvezményezett: **Hévíz Város Önkormányzat**

Hévíz Város környezetének javítása különösen fontos a világhírű Hévízi Gyógytó megőrzése kiemelt feladat mind a települési, mind országos szinten. A jelen projekt célja a megelőzés, a projekt által érintett területen csapadékvíz károk elleni védelemhez szükséges infrastruktúra létrehozása, az érintett területeken a csapadékvíz elvezetés megoldása. Ezáltal biztosított a lakossági, valamint az önkormányzati vagyon védelme is. További célja a jelentős turisztikai forgalommal bíró településen a rendezett városkép biztosítása.

A projekt megvalósításával az érintett településrészen megvalósul a csapadékvíz biztonságos elvezetése, és az egyre erőteljesebb csapadékviszonyok esetén is védelmet nyújtanak a károk ellen. A tervezett beruházás Hévíz Város közigazgatási területének északi részén, belterületen helyezkedik el. A tervezési terület vízgyűjtőjének jelentős része belterület. A nyugati oldalon lévő domboldal jelentős része azonban még nem beépített, többnyire zöldfelület. A számítások során figyelembe vettük a jelenlegi és a távlati, rendezési terv szerinti lehetséges beépítést és terhelést. Zrínyi Miklós utca: A Széchenyi utcától indul észak felé, jelentős forgalmat bonyolít, belterületi hossza 1,63 km. A beruházással érintett szakasza a nyugatról csatlakozó Dr. Babócsay u. kereszteződésétől ~ 120 m hosszon tart. Leghosszabb szakaszán a szintvonalakkal közel párhuzamos, így a domboldal teljes felső szakaszáról jövő csapadékvizeket gyűjti. A szakaszon zárt csatorna kerül kiépítésre 80 fm hosszon. Dr. Babócsay utca: A Széchenyi utcától indul, majd a Zrínyi Miklós utcával párhuzamosan észak felé halad, majd abba becsatlakozik. A beruházás egy köztes 135,5 m-es szakaszt, valamint az utolsó 160 fm-es szakaszt érinti. A szakaszon zárt csatorna kerül kiépítésre.

A Hévíz 66-os helyrajzi számú levezető árok: A levezető árok a Zrínyi Miklós utca keleti oldalához csatlakozik, majd az 09/38 helyrajzi számú nyílt külterületi árokba torkollik. A beruházás csakis az árok belterületi, 90 fm hosszú szakaszát érinti, nyílt csapadékcsatorna valósul meg.

Bel- és csapadék-vízvédelmi létesítmények hossza összesen: 465,5 m A projekt közbeszerzés köteles, így a kivitelező a közbeszerzési eljárás lefolytatása után kerül kiválasztásra. Műszaki ellenőr a kivitelezés ideje alatt, a kivitelező munkájának ellenőrzésre céljából kerül alkalmazásra. Az ÁÚF c. dok. 10 fejezete alapján, a projekt teljes ideje alatt biztosított a nyilvánosság, külsős vállalkozó bevonásával. A beruházással érintett területeken szűrő-, tározó- vagy szivárogtató rendszer nem került kiépítésre. A csapadékvizek bizonyos mértékű tisztítását az Ó-Berek lápos területe biztosítja.

A projekt keretében megvalósul még a kötelező nyilvánosság biztosítása, valamint az infrastrukturális beavatkozásokat kiegészítő szemléletformáló, tájékoztató akció.

A beruházás megvalósításával elkerülhetővé válik a vízsodrás okozta útburkolat- és padka kimosódás, valamint a lakóházak közötti vízáttörés megszüntetésével a romkert területének elárasztása és a fa színpadfelület kirohadása. Az árok burkolásával nem mosódik ki a múzeum épületének lábazata és járdafelülete, valamint a csapadékvíz áramlása felgyorsul és kevésbé veszélyezteti a környezetében lévő lakóingatlanokat is.

…………………

**Hévíz Város Önkormányzat**

Kedvezményezett

P.H.

Kelt: Hévíz, 2021. év … hónap … napján.